NaiveNeuron/SloPal huggingface dataset:
Pellegrini, Peter, predseda NR SR (2014-12-04):
Hlasujeme o návrhu zákona ako o celku s odporúčaním gestorského výboru schváliť. (Hlasovanie.) Prítomných 139 poslancov, za hlasovalo 136, zdržali sa 2 poslanci, nehlasoval 1. Konštatujem, že sme schválili návrh novely zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia. Poprosím teraz spoločného spravodajcu pána Milana Halúza, aby uviedol hlasovanie o návrhu poslankýň Tomanovej, Šedivcovej, Hufkovej a Vaľovej na vydanie zákona, ktorým sa mení a dopĺňa zákon č. 448/2008 Z. z. o sociálnych službách, tlač 1249. Nech sa páči. [Hlasovanie o návrhu poslankýň Národnej rady Slovenskej republiky Viery Tomanovej, Viery Šedivcovej, Evy Hufkovej a Jany Vaľovej na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 1249.]
Kaliňák, Robert, podpredseda vlády a minister vnútra SR (2016-12-01):
Ďakujem pekne. Vážený pán predsedajúci, vážené dámy poslankyne, páni poslanci, dovoľte mi, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešného rokovania hodiny otázok neprítomných členov vlády a oznámil ministrov poverených ich zastupovaním. Neprítomní sú podpredsedníčka vlády a ministerka spravodlivosti Lucia Žitňanská a zastupuje ju minister zahraničných vecí a európskych záležitostí Miroslav Lajčák, minister financií Peter Kažimír, zastupuje ho minister zahraničných vecí a európskych záležitostí Miroslav Lajčák, minister školstva, vedy a výskumu a športu Peter Plavčan, zastupuje ho minister zdravotníctva Tomáš Drucker, rovnako tak je neprítomný minister dopravy, výstavby a regionálneho rozvoja Árpád Érsek, zastupuje ho podpredseda vlády a minister vnútra Robert Kaliňák, minister životného prostredia László Sólymos, zastupuje ho ministerka pôdohospodárstva a rozvoja vidieka Gabriela Matečná, podpredseda vlády pre investície a informatizáciu Peter Pellegrini je tiež na zahraničnej pracovnej ceste, ale nie sú naňho žiadne otázky. Vážený pán predsedajúci, skončil som.
Kollár, Boris, poslanec NR SR (2017-12-06):
Ďakujem, pán poslanec. Očakával som vecnosť od pána premiéra. Použil inú metódu, ale tú som už nazval. Áno, urobili ste to inak a bola to, povedzme si pravdu, veľká hanba. A keď hovoríte o vedrách špiny, my SME RODINA tu žiadne vedro sme nevyliali. A nám skutočne ide o ľudí a nie o vylievanie vedier špiny. A preto som sa ani ja neznížil k invektívam a nepoužil som tú úbohosť, ako tunák použilo veľmi veľa poslancov. Ďakujem.
P. Hrušovský, predseda NR SR: (2005-06-23):
(Hlasovanie.) 143 prítomných, 139 za, 1 proti, 1 sa zdržal, 2 nehlasovali. Návrh sme schválili. Prosím ďalší návrh.
T. Cabaj, podpredseda NR SR: (2009-06-19):
Konštatujem, že do rozpravy sa písomne neprihlásil nikto. Má záujem niekto vystúpiť v rozprave? Ak nie, končím rozpravu o tomto bode programu. Pán minister, ďakujem pekne za účasť, pán spravodajca. Prerušujem rokovanie o tomto bode programu. Panie poslankyne, poslanci, podľa schváleného programu teraz sme mali pokračovať v druhom čítaní o vládnom návrhu zákona o pozemkových spoločenstvách a o doplnení niektorých zákonov (tlač 896). Pán minister pôdohospodárstva Stanislav Becík požiadal predsedu Národnej rady o presunutie prerokovania tohto návrhu zákona na budúcu schôdzu Národnej rady z dôvodu potreby doriešenia niektorých pripomienok vznesených ešte pri prerokovávaní tohto návrhu. Je všeobecný súhlas? (Reakcia z pléna.) To je momentálne vyradené z tejto schôdze, aby ešte výbor sa mohol zaoberať, myslím, že tentoraz vyhovieme, pretože je to v záujme veci, pretože tam sú také pripomienky, s ktorými sa ešte potrebujú vysporiadať. (Reakcia pléna.) Ďakujem pekne. Ďalej budeme pokračovať v druhom čítaní o vládnom návrhu zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení zákona č. 99/2008 Z. z. Vládny návrh zákona je pod tlačou 1018, spoločnú správu výborov máme ako tlač 1018a. Návrh má odôvodniť pán minister pôdohospodárstva Stanislav Becík. Pán minister už je tu, takže nech sa páči, pán minister, máte slovo. Vládny návrh zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení zákona č. 99/2008 Z. z. Len pripomínam, pán minister, že na vašu žiadosť parlament reagoval kladne, tak zákon o pozemkových spoločenstvách budeme prerokovávať na septembrovej schôdzi.
Kolesík, Andrej, poslanec NR SR (2013-05-29):
Ďakujem, pán predseda. Pán podpredseda, vaše vystúpenie musím oceniť, že bolo vecné, plné faktov. Dovoľte aj mne pridať zopár faktov. V prvom rade skratka VVER neznamená voronežský typ reaktora, aj keď teda uznávam, že už to bolo ďaleko, ale vy ste skúsenejší a starší, určite vy viete po rusky lepšie ako ja. Skratka VVER znamená vodo-vodjanoj energetičejskij reaktor, po slovensky vodo-vodný energetický reaktor. Je to absolútne iný typ pracujúci na absolútne inom princípe, ako bol reaktor v ukrajinskom Černobyle, tzv. RBMK-1000. Je to iný typ, ako bol reaktor Jadrovej elektrárne A1. To bol tzv. kotol stacionarnyj KS-150. Ja som z tejto lokality, pán podpredseda, a stojím si za tým, čo som povedal. Prečo potom nemalo Rakúsko takú istú podmienku aj voči iným štátom? Veď takýto istý typ jadrového reaktora, kolegyne, kolegovia, dodnes pracuje v Jadrovej elektrárni Pakši v Maďarsku. Taký istý typ teda VVER-440, typ V-230 pracuje v Jadrovej elektrárni vo fínskom meste Loviisa. Zaujímavé je, že len Slovensko a len Slovensko muselo odstaviť dva fungujúce, plne funkčné a za 10 mld. slovenských korún zrekonštruované jadrové bloky Jadrovej elektrárne V1 v Jaslovských Bohuniciach. Stojím si za tým, pán podpredseda, urobili ste málo a mohli ste urobiť viac.
Bugár, Béla, podpredseda NR SR (2017-05-10):
Pán poslanec Simon.
Laššáková, Jana, podpredsedníčka NR SR (2012-10-30):
Pán poslanec Poliačik, nech sa páči.
M. Číž, podpredseda NR SR: (2007-03-28):
Prezentujeme sa a hlasujeme. (Hlasovanie.) Prítomných 141 poslancov (potlesk), za návrh 123 poslancov, proti 0 poslancov, zdržalo sa 18 poslancov. Konštatujem, že tieto návrhy sme schválili.
Kočiš, Eduard, poslanec NR SR (2021-09-29):
Veľmi pekne ďakujem za slovo, pán predsedajúci. Ak vláda Slovenskej republiky nevie, čo už má robiť, tak zriadime nejakú komisiu. Ak poslanci Národnej rady sa ocitnú v beznádeji z vládnych radov, tak zriadime nejakú pracovnú skupinu, ktorá nám má pomôcť proti nejakému boju voči domácemu násiliu. Domáce násilie je naozaj obrovským a nebezpečným problémom a značným sociálno-patologickým javom, ktorý musíme riešiť a ktorý sa vyskytuje veľmi často. Ale zároveň si musíme položiť otázku, ako sa tento sociálno-patologický jav v poslednej dobe začal šíriť. No jednoducho začal sa šíriť tak, že vláda Slovenskej republiky absolútne neriešila to, čo sa môže stať, ak bude konať v nezákonnosti. Zatvorenie ľudí v bytoch, v domoch a človek ako tvor spoločenský nie je situovaný a nie je predurčený, aby takúto psychickú, možno aj fyzickú záťaž zvládal. Čiže toto je odpoveď na to, prečo sa toto domáce násilie deje. Pán kolega Šeliga, dotkol ste sa toho, že Generálna prokuratúra nepostupovala správne, ak neboli na tlačovú konferenciu generálneho prokurátora vpustení všetci novinári, ktorí tam chceli ísť. Pán generálny prokurátor to jasne vysvetlil tým, z kapacitných dôvodov. Úplne jasné a relevantné rozhodnutie. Ale naozaj si myslím, že taká novinárska stoka, ako je pani Monika Tódová, nepatrí na tlačovú konferenciu pána generálneho prokurátora a to, že tam nebola vpustená z akýchkoľvek dôvodov, je len správne. Paragraf 363, ktorý ste tiež spomenuli, je to právo a výsada generálneho prokurátora, ak počas konania, hoci aj vo veci, rozhodne o zastavení. Jednoducho zo svojej pozície, zo svojej funkcie takto rozhodnúť môže. Generálna prokuratúra naozaj vo svojej činnosti výlučne postupuje podľa zákona, o čom svedčí podpora vyše 600 prokurátorov pánovi generálnemu prokurátorovi. A naozaj pre mňa rok pred pandémiou bol takým, takou nádejou pre Generálnu prokuratúru a pán... (Prerušenie vystúpenia časomerom.)
P. Paška, predseda NR SR: (2006-12-07):
Prosím, pán predseda, aby ste v limite 15 minút odpovedali na adresované otázky vám podľa vyžrebovaného poradia. Prvá otázka je od pána poslanca Tibora Glendu a znie: „Nemyslíte si, pán premiér, že sústavne klesá záujem občanov o veci verejné? Máte pripravené nejaké kroky ako tento stav zmeniť?“ Nech sa páči, pán premiér.
Laššáková, Jana, podpredsedníčka NR SR (2012-06-29):
S reakciou na faktické poznámky pán poslanec Miškov, nech sa páči.
D. Gabániová, poslankyňa: (2008-10-29):
Kapitálový trh. Vtedy sme hovorili, kapitálový trh u nás nie je rozvinutý. Nijaký vlastne nie je. Všetky peniaze, ako sa dalo potom predpokladať, vlastne išli na investovanie von. Všetky peniaze vlastne neslúžili na to, na čo boli určené. Prečo by tam malo byť 8,5 %? Prečo? Aby sa zvyšovalo riziko? Potom sa mali peniaze otáčať, to už som tu raz spomínala, formou rizikových investícií a tak ďalej a tak ďalej. Prečo sa vám nepáčia rozumné vyhlásenia pána Muňka?
Pellegrini, Peter, predseda NR SR (2023-11-15):
Pán poslanec Jurík.
Blanár, Juraj, podpredseda NR SR (2023-05-09):
Pán spravodajca, nech sa páči, máte slovo.
Mihál, Jozef, poslanec NR SR (2016-04-20):
Ďakujem, pán minister. Začnem od tej vašej poslednej vety. Dostali ste 28 %. Je to tak? Boli ste vo voľbách spomedzi tých kandidujúcich strán fakticky jediná ľavicová strana. Je to tak? Čiže ľavica reprezentovaná vašou stranou získala od 60 % zúčastnených voličov 28 %. Ja osobne to hodnotím ako prehru ľavicovej politiky, ktorú vy, vaša strana reprezentuje ako jediná strana, ktorá si tento priestor uchvátila pre seba. Takže ja to hodnotím ako vašu prehru. No a pokiaľ ide, naopak, o úvod vášho vystúpenia, vy veľmi dobre viete, že ja viem.
Hrnčiar, Andrej, podpredseda NR SR (2018-09-13):
Jedna faktická poznámka, pani poslankyňa Gaborčáková.
Figeľ, Ján, podpredseda NR SR (2015-02-05):
Pán minister? Ďakujem. Deviatou otázkou v poradí je otázka od Pavla Zajaca na ministra dopravy, výstavby a regionálneho rozvoja Jána Počiatka a znie: „Pán minister, Najvyšší súd v decembri 2014 rozhodol, že Železnice Slovenskej republiky ako obstarávateľ majú zaradiť firmu Skanska do súťaže na zákazku Modernizácia železničnej trate Zlatovce – Trenčianska Teplá, z ktorej ju v roku 2012 vylúčili. Túto zákazku už dva roky realizuje Združenie pod Brezinou pod vedením spoločnosti TSS Grade, ktorej ponuka bola vyššia až o 42 mil. eur. Kto a z akých zdrojov zaplatí sankcie, ktoré nám hrozia zo strany Európskej komisie vo forme pokuty alebo nepreplatenia z EÚ fondov, ak obstarávateľ vyhodnotí ako víťaza firmu Skanska?“ Nech sa páči.
Fico, Robert, predseda vlády SR (2014-07-10):
Ďakujem pekne. Vážený pán predseda Národnej rady, vážená Národná rada, vážení členovia vlády, dovoľte mi, aby som ospravedlnil neprítomných členov vlády. Neprítomný je minister pôdohospodárstva a rozvoja vidieka, ktorý je momentálne na pracovnej ceste mimo Bratislavy. Zastupuje ho minister spravodlivosti Tomáš Borec. Na zahraničnej pracovnej ceste je podpredseda vlády a minister zahraničných vecí a európskych záležitostí. Ale na neho nie sú žiadne otázky. Som pripravený v časovom limite odpovedať na otázky, pán predseda.
Kerekréti, Ján, poslanec NR SR (2022-03-15):
Hlasovať budeme zajtra o jedenástej.
Kollár, Boris, predseda NR SR (2021-07-23):
Evidujem osem faktických poznámok. S prvou vystúpi, viacej, pätnásť, nevidím to celé tam, štrnásť. S prvou vystúpi, prepnite mi, prosím. Ďakujem pekne. Pán poslanec Dostál, nech sa páči, máte slovo.
Bugár, Béla, podpredseda NR SR (2016-04-28):
Chcem upozorniť každého, ktorý sa prihlási s procedurálnym, že najprv musí podať procedurálny návrh. To je jedna vec. Druhá vec (reakcia z pléna), druhá vec... Pán poslanec Galko, nekričte! Druhá vec, vidíte, čo sa dalo, to sme vyriešili. Ja si nemyslím, ak má pani poslankyňa problém, ja neviem, komu povedala, že má problém napríklad s asistentkami, ja o tom neviem. A celý týždeň zastupujem napríklad pána... (Reakcia z pléna.) Pán poslanec Viskupič, nekričte! Neprišla, nepovedala. Možnože sa to dá vyriešiť, neviem, lebo sem do Národnej rady okrem poslancov bez toho, že by vás kontrolovali, nemôže prísť ani novinár. To dobre viete. Procedurálny návrh pán poslanec Viskupič.
P. Hrušovský, predseda NR SR: (2004-05-19):
(Hlasovanie.) 139 prítomných, (Potlesk.) 75 za návrh, 9 proti, 54 sa zdržalo, 1 nehlasoval. Bod 20 zo spoločnej správy sme schválili. Prosím, ďalší návrh... M. Abelovský, poslanec: Budeme hlasovať o bode 66 spoločnej správy s návrhom gestorského výboru schváliť.
Pellegrini, Peter, predseda NR SR (2024-02-08):
Prezentujme sa a hlasujme o bode 29 pozmeňujúceho návrhu pána poslanca Galka. (Hlasovanie.) Prítomných 138, za 26, proti 78, 34 sa zdržalo. Tento bod sme neschválili.
P. Hrušovský, predseda NR SR: (2004-10-28):
(Hlasovanie.) 141 prítomných, 139 za, 1 sa zdržal, 1 nehlasoval. Návrh sme schválili. Pristúpime k tretiemu čítaniu o návrhu poslankyne Edity Angyalovej na vydanie zákona o službách zamestnanosti. Otváram rozpravu. Pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru...
Hrnčiar, Andrej, podpredseda NR SR (2016-12-08):
Pani poslankyňa Blahová. A reakcia na faktickú, pani poslankyňa Verešová.
Kollár, Jozef, poslanec NR SR (2015-03-24):
Ďakujem pekne za slovo. Vážená pani predsedajúca, vážená pani navrhovateľka, dámy a páni, predkladám informáciu k predloženému návrhu zákona. Konštatujem, že návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou, ako už bolo spomenuté, návrhu je aj stanovisko ministerstva financií. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet, ústavnoprávny výbor a výbor pre hospodárske záležitosti. Za gestorský výbor navrhujem výbor pre financie a rozpočet. A odporúčam, aby predmetný návrh prerokovali výbory do 30. apríla a gestorský výbor do 4. mája 2015. Vážená pani predsedajúca, skončil som, otvorte, prosím, rozpravu.
Vančo, Branislav, poslanec NR SR (2024-01-17):
Ďakujem, pán predsedajúci, a ďakujem kolegovi Sulíkovi a za jeho vystúpenie, a ktoré bolo veľmi užitočné. Zase, zase boli ním spomenuté konkrétne veci, konkrétne dôvody, prečo by, prečo by toto skrátené legislatívne konanie nemalo pokračovať. A ako, teda hovoríme už ixkrát, tú diskusiu v parlamente, alebo teda diskusia v parlamente nemôže nahradiť medzirezortné pripomienkové konanie, ktoré, ktoré je jednak pre všetkých prístupné, naozaj sa každý môže vyjadriť a každý môže dať pripomienku, ktorá sa, ktorá sa potom musí riešiť priamo v rámci rozporových konaní a toto jednoducho parlamentná diskusia nemôže nahradiť. Zvlášť keď, keď koalícia ani nepočúva, čo tu zaznieva, napriek tomu, že zaznievajú veľmi validné argumenty a dôvod, napr. aj pokiaľ ide o výšku škôd, ktorá sa mení abnormálnym a arbitrárnym, teda svojvoľným spôsobom, skôr ako keby bola prispôsobená tomu, kto sa má vyhnúť trestnému konaniu alebo aké skupiny ľudí sa majú vyhnúť sa majú vyhnúť trestnému konaniu a prípadným trestom. A ako bolo tiež povedané viackrát, ale, ale pán minister Susko to stále opakuje, takže ja sa k tomu zase vrátim. On tvrdí, že sa filozofický, že filozoficky vychádzajú z novely pána ministra Karasa, bývalého ministra, kde bolo medzirezortné pripomienkové konanie. Je to lož. A ohradil sa tomu aj býv... voči tomu aj bývalý minister, takže ja aj by som požiadal potom pána ministra, aby ďalej nepoužíval tento ar... (Prerušenie vystúpenia časomerom.)
Fronc, Martin, poslanec NR SR (2013-12-04):
Pán kolega, nikto sa nebráni racionalizácii, asi si to všetci uvedomujeme, že to inak nejde, len chcem povedať, že zákon o financovaní bol prijatý v roku 2004, pokiaľ sa pamätám, a pôvodne tie koeficienty boli nastavené pre malé školy zvýhodnené s tým, že sa postupne mali tie koeficienty vyrovnávať. V ďalšom volebnom období sa, žiaľbohu, toto neudialo, čiže nevznikol prirodzený tlak cez financie na to, aby sa obce rozhodovali, v tom vidím problém. A ja si myslím, že táto cesta je lepšia ako cesta administratívna, ako vyvolať tlak, však každý rok je to v kompetencii vlády, pretože každý rok vláda vydáva nariadenie, kde sa stanovujú príslušné koeficienty. To je jedna poznámka. Druhá poznámka. Ja rýchlo chcem a urobím to, aby sme zvolali výbor, čo sa týka výsledkov meraní PISA. Ale nechcem to tu otvárať, ale takú jednu poznámku mám, dnes v Sme máte ten test z matematiky, ktorý bol, tak každý z poslancov sa môže otestovať, ako ho zvládne. Sadnúť si a vyskúšať si, že aký je ten test a čo on dokáže, možnože je to zaujímavé si to overiť.
Bugár, Béla, podpredseda NR SR (2016-12-08):
Nech sa páči, pán premiér.
Viskupič, Marián, poslanec NR SR (2020-04-07):
Ďakujem pekne za slovo. Vážený pán predsedajúci, vážený pán minister, kolegyne, kolegovia, dovoľte mi, prosím, ako určenému spravodajcovi výboru predniesť spoločnú správu výborov Národnej rady Slovenskej republiky o výsledku prerokovania vládneho návrhu zákona vo výboroch Národnej rady. Výbor Národnej rady Slovenskej republiky pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného návrhu zákona. Národná rada uznesením č. 63 zo 7. apríla 2020 pridelila vládny návrh zákona týmto výborom Národnej rady: výboru pre financie a rozpočet, ústavnoprávnemu výboru a výboru pre hospodárske záležitosti, zároveň určila výbor pre financie a rozpočet ako gestorský výbor a lehotu na prerokovanie predmetného vládneho návrhu v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali, zaujali výbory toto stanovisko: odporúčanie pre Národnú radu je návrh schváliť, a teda všetky výbory, výbor pre financie a rozpočet aj ústavnoprávny výbor, aj výbor pre hospodárske záležitosti. Z uznesení výborov uvedených pod bodom III tejto spoločnej správy nevyplynuli žiadne pozmeňujúce a doplňujúce návrhy. Gestorský výbor na základe stanovísk výborov odporúča Národnej rade predmetný vládny návrh zákona schváliť. Spoločná správa výborov bola schválená uznesením gestorského výboru č. 13 zo 7. apríla 2020. Týmto uznesením ma zároveň výbor poveril, aby som na schôdzi Národnej rady pri rokovaní o predmetnom náv..., predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci, skončil som, otvorte, prosím, rozpravu.
Bugár, Béla, podpredseda NR SR (2011-11-29):
Pani poslankyňa Blahová.
Jurinová, Erika, poslankyňa NR SR (2017-05-09):
Ďakujem veľmi pekne pani kolegyni Sárközy. So všetkým, čo ste povedali, pani kolegyňa, súhlasím, môžem to podčiarknuť. Presne preto som vymenovala tých päť takých veľkých problémov, ktoré v tejto novele vidím, aby sa naozaj dostalo naozajstnej spravodlivosti alebo aspoň tej čiastkovej, alebo, alebo, počkajte, vy ste to tak dobre nazvali, pocitu, aby sa napravil pocit, odstránil pocit skrivodlivosti. Presne v tomto duchu som aj ja hovorila o tých problémoch, ktoré vidím ako nášľapné míny v pripravenej novele. Takže poďme, spoločne sa pozrime na tie argumenty, ktoré viedli ministerstvo vytvoriť novelu takým spôsobom, akým vytvorili, a odstráňme to, čo naozaj bije do očí. Ja nerozumiem, naozaj nepochopila som – a to som nad tým sedela s viacerými ľuďmi niekoľko hodín, veľa hodín –, že prečo práve pri tých hraniciach, ja neviem, v roku ’92, ’95 dôjde k takému extrémnemu nárastu aj oproti Kaníkovej novele, že to sú špeciálne ročníky, ktoré dostanú viac, ako, ako, nechcem povedať, by si zaslúžili. Samozrejme, každý si zaslúži čo najviac. Ale potom mi je ľúto, že prečo sú odtiaľ vypustení niektorí ľudia, ktorí by si to naozaj zaslúžili, lebo ich životná úroveň po štyridsiatich rokoch práce je mizerná. Takže odstráňme tie skrivodlivosti, ktoré sú tu trinásť rokov. A poviem opäť, že ja vítam, že prichádza ministerstvo práce s návrhom, ktorý chce odstrániť tú nespravodlivosť medzi starodôchodcami a novodôchodcami. Takže poďme spoločne na to.
Blaha, Ľuboš, podpredseda NR SR (2024-02-23):
Pán poslanec Tomáš Valášek.
Pellegrini, Peter, podpredseda NR SR (2020-04-07):
Ďakujem pekne. Pani poslankyňa Sulanová, keď stlačíte trojku, stlačiť trojku. Vidíte, dobre. (Smiech v sále.) Takže budem teraz hlasovať, pani spravodajkyňa, o...
Laurenčík, Milan, podpredseda NR SR (2021-03-18):
Pán poslanec Žiak, ukľudnite sa!
Danko, Andrej, predseda NR SR (2016-05-19):
Ďakujem, pán poslanec. Pán poslanec Eugen Jurzyca s faktickou poznámkou.
Danko, Andrej, podpredseda NR SR (2023-12-08):
Ďakujem, pani poslankyňa. Otváram rozpravu. Do rozpravy som dostal zoznam poslancov rečníkov, pani poslankyňa Stohlová a pani poslankyňa Remišová. Nech sa páči, pani poslankyňa.
Burian, Jozef, poslanec NR SR (2017-02-01):
Ďakujem, pán predseda. Vážené kolegyne, kolegovia, v rozprave nebol podaný žiaden pozmeňujúci alebo doplňujúci návrh, preto prosím, pán predseda, aby ste dali hlasovať o tom, že Národná rada sa uzniesla v zmysle § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Budaj, Ján, minister životného prostredia SR (2021-10-21):
Ďakujem. Informačný systém, teda v skratke ISOH, v istom zmysle už bol spustený, pretože sa postupne dodávajú jednotlivé časti. Už v súčasnosti sú dostupné a funkčné napríklad registre výrobcov vyhradených výrobkov, zoznamy organizácií zodpovednosti výrobcov pre jednotlivé vyhradené výrobky, zoznam koordinačných centier, zoznam autorizovaných subjektov a ďalej. Ja som si vedomý, že tieto systémy alebo zoznamy, registre, ktoré fungujú, nie sú žiadne víťazstvo. To nie je ten ISOH, ktorý my potrebujeme, a už vôbec nie ten, za ktorý bývalé vlády vyplatili veľké sumy. Takže z uvedeného vyplýva len to, že ministerstvo, ako aj výrobcovia a organizácie zodpovednosti výrobcov síce môžu využívať dostupné funkcionality, ale zďaleka s tým nemôžme byť spokojní. Navyše v praxi aj pri týchto funkcionalitách sa stretávame s tým, že nám hlásia chyby, ale odborníci súdia, že to je bežná súčasť zabehávania systému. Hlavná časť ISOH-u, tzv. elektronická evidencia odpadov, by mala byť v prípade priaznivého vývoja situácie spustená 1. 1. 2023. V tomto, od tohoto okamihu očakávame zníženie administratívnej záťaže a to jednak na strane podnikateľských subjektov, tak aj na strane úradov, okresných úradov a ďalších úradov, ktoré evidujú pohyb jednotlivých prúdov odpadu. Zároveň je potrebné spomenúť, že elektronizácia bude mať pozitívny dopad nielen na administratívu, ale nakoniec aj na objem potrebných pracovníkov, na objem používaného papiera, kde zmiznú rôzne typy ohlásení o odpadoch. Očakávame prechod na výlučne elektronickú komunikáciu na celom úseku odpadového hospodárstva a to najmä aj z pohľadu evidencie odpadov. To umožní teda jednotný štandardizovaný a prehľadný vzhľad do situácie odpadov v rámci celej Slovenskej republiky. Získané informácie znížia možnosť tvorby čiernych skládok, zároveň umožnia dynamicky prispôsobiť legislatívu, aby pružne reagovala na vývoj v odpadovom hospodárstve za účelom napĺňania záväzku Slovenskej republiky v rámci dokumentu Waste Package 2030. Avšak odpovedať na otázku, kedy bude ISOH definitívne a v plnej prevádzke, je pre túto chvíľu, ako som aj v predošlej otázke povedal, bolo by nezodpovedné na konci, napokon ide najmä o tie ďalšie, oveľa zložitejšie funkcionality a ide aj o prihlasovanie sa jednotlivých stakeholderov, čo bude zložitý proces vyžadujúci si záujem a ochotu na obidvoch stranách. Ďakujem, toľko k vašej otázke.
E. Kukan, poslanec: (2007-10-17):
Osobne sa domnievam, súhlasím s tým, čo hovorila moja predrečníčka, že jednoducho Slovensko ako člen OECD už ako skúsený, zrelý, vyspelý by sa v tejto oblasti poskytovania ODA (oficiálnej rozvojovej pomoci) malo angažovať viac v budúcnosti. Určite by bolo lepšie získať viac finančných prostriedkov z vlády, v tom želám pánovi ministrovi úspech, nie je to ľahké, to vieme z vlastnej skúsenosti. Ale pomohlo by to naozaj Slovensku, nášmu postaveniu. A chcem ešte povedať to, že tie ciele, o ktorých sa tu hovorilo, aj kolega Brocka, sú veľmi náročné a môžeme za to ďakovať aj pánovi štátnemu tajomníkovi Berényimu, že tú striktnú, obligatórnu formu, že musia prispievať toľko, sa vlastne jeho úsilím, sám tam veľmi diskutoval o tom, aby to bolo iba ako odporúčanie. Buďme realisti, keď to nebudeme plniť, zasa nikto sa nezblázni. A treba si to obhájiť aj na medzinárodnej pôde, že my sa nemôžeme porovnávať so škandinávskymi a ďalšími krajinami, ktoré sú v tejto oblasti dlhé roky aktívne, a že tie požadované percentá môžeme dosiahnuť postupne. Takže ja tento materiál, tento zámer podporujem a myslím si, že to posilní aj také právne zasadenie tejto problematiky do zahraničnopolitických úloh Slovenskej republiky. Ďakujem pekne.
P. Hrušovský, predseda NR SR: (2003-12-16):
(Hlasovanie.) 119 prítomných, 1 poslanec za návrh, 86 proti, 31 sa zdržalo, 1 nehlasoval. Neschválili sme návrh pod bodom 11 zo spoločnej správy. Ďalší návrh, pán poslanec. P. Biroš, poslanec: V diskusii s jedným pozmeňujúcim návrhom vystúpila pani poslankyňa Henzélyová, ale keďže bol stiahnutý jeden z podpisov pod 15 podpismi, tak vlastne to stratilo účinnosť, a žiaden iný pozmeňujúci návrh nebol podaný. Takže môžeme posunúť návrh zákona do ďalšieho hlasovania.
A. Slafkovský, poslanec: (2002-03-14):
Strašne ma mrzí, že sme nedokázali zostať na výške, že sme prijali zle hodenú rukavicu od nacionalistov, ktorí používajú takéto témy a rozhovory a konania na to, aby zvýšili svoje preferencie, resp. aby to dopadlo v neďalekej budúcnosti tak, ako to dopadlo v Juhoslávii. Stačí si spomenúť, pred 13 rokmi zomrel Tito a v priebehu 10 rokov sa Juhoslávia rozpadla. Za 10 rokov som tam bol niekoľkokrát na rôznych podujatiach a vždy tam zaznievala z diskusií predovšetkým sťažnosť na to, že sa ľudia rozvadili na základe toho, že malá skupina podporovaná novinármi to dotiahla tak ďaleko, že ešte dnes sa tam deti hrajú na ustašovcov a četníkov. A tak ako na prelome 19. a 20. storočia, dnes na prelome 20. a 21. storočia, znova sú títo nacionalistickí džinovia vypúšťaní z fliaš. Mrzí ma to, že aj my sme ako parlament pristúpili na takúto hru a debatu. Ja si vážim všetkých, ktorí zastupujú svojich voličov, ktorí konajú slušne, ale tento smer debaty nepripúšťam. J. Migaš, predseda NR SR: Ďalej s faktickou poznámkou vystúpi pán poslanec Šebej.
M. Číž, podpredseda NR SR: (2008-12-06):
Chcem povedať, že vnímame (potlesk), vnímame tieto aktivity ako výraz politiky, ktorú prezentuje predovšetkým SDKÚ v slovenskom parlamente. Podaný návrh na vyslovenie nedôvery v čase, kde je úplne zrejmé, že ten návrh nemá žiadne politické opodstatnenie, podali ho v čase riadnej schôdze. Len pre občanov, pokiaľ sa podáva takýto návrh počas riadnej schôdze Národnej rady, je možné podľa § 109 ods. 4 zaradiť takýto návrh ako posledný bod programu. Keby mali vážení kolegovia z SDKÚ záujem korektne postupovať a keďže vedia, že posledné rokovanie parlamentu pred Vianocami je nesmierne dôležité, prerokovával sa štátny rozpočet, prerokovávajú sa zákony, ktoré sú spravidla späté tou alebo onou formou so štátnym rozpočtom a výrazným spôsobom spravidla sú výsledkom legislatívnych prác, ktoré spravidla koncom roku končia. V tejto situácii podať návrh, kde žiadajú vážení kolegovia z opozície organizovať stretnutie alebo teda zasadnutie, keď je úplne zrejmé, že nie je možné v riadnom čase takéto stretnutie, takého rokovanie urobiť, pretože sa jednoznačne dostáva do kolízie ich nesmierne dôležitý záujem rokovať o vyslovení nedôvery predsedovi vlády, keď sa takáto nedôvera objektívne nedá vysloviť, a na druhej strane riadne predložené vládne návrhy zákonov, ktoré sú potrebné. Je to obštrukčné konanie a v danom prípade, zdá sa, aj veľmi neetické, pretože chce nabúrať normálne fungovanie vlády. Predseda Národnej rady podľa môjho názoru nemal žiadnu inú možnosť, ako uskutočniť takéto rokovanie po skončení riadneho rokovacieho času, pretože inak hrozí, že zákony, ktorých účinnosť je stanovená na 1. 1. budúceho roku, nemajú šancu byť ukončené. Takže v žiadnom prípade z našej strany nešlo o obštrukciu, išlo o to, vyriešiť obštrukčný návrh tak, aby to bolo v súlade s rokovacím poriadkom, s elementárnymi zásadami politickej etiky a, dovoľte, aj trošku zdravého rozumu. Ďakujem veľmi pekne za pozornosť. (Potlesk.)
Paška, Pavol, predseda NR SR (2013-10-15):
Pán poslanec Simon.
Ďuriš Nicholsonová, Lucia, podpredsedníčka NR SR (2018-11-30):
V rozprave teraz vystúpi pán poslanec Dostál, ktorý ale nie je v rokovacej sále. Pani poslankyňa Gaborčáková, nech sa páči.
Karas, Viliam, minister spravodlivosti SR (2022-11-09):
Ďakujem, pán predsedajúci. Vážené poslankyne, vážení poslanci, na rokovanie Národnej rady Slovenskej republiky predkladám návrh vlády na skrátené legislatívne konanie o vládnom návrhu zákona, ktorým sa mení zákon č. 150/2022 Z. z. o zmene a doplnení niektorých zákonov v súvislosti s novými sídlami a obvodmi súdov a ktorými sa menia a dopĺňajú niektoré zákony. Účelom predloženého návrhu zákona je vytvorenie dodatočného časového priestoru na implementáciu reformy súdnej mapy v trvaní piatich mesiacov. Súčasná personálna obsadenosť správnych súdov nie je postačujúca na to, aby správne súdy mohli riadne začať svoju činnosť už od 1. januára 2023. Novovytvorené správne súdy majú nízky počet sudcov a vysoký počet nerozhodnutých vecí na jedného sudcu. Bez vykonania navrhovanej zmeny zákonnej úpravy hrozí znefunkčnenie činnosti správnych súdov. Uvedený stav môže negatívnym spôsobom zasiahnuť do ústavou garantovaných základných ľudských práv a slobôd, akými sú právo na prístup k súdnej ochrane a právo na spravodlivý proces. Cieľom návrhu zákona je odkladom účinnosti niektorých zákonných ustanovení o päť mesiacov poskytnúť dodatočný časový priestor na dokončenie príprav reformy súdnej mapy a vytvoriť tak predpoklady pre postupné zlepšovanie výkonu súdnej moci, ako aj predísť možnému ohrozeniu základných práv a slobôd. Navrhované riešenie predstavuje nevyhnutný krok smerom k efektívnemu domáhaniu sa spravodlivosti na súdoch. Hrozí, že súdna sústava nebude pripravená zvládnuť dopady reformy súdnej mapy, čo môže negatívne ovplyvniť ústavné práva účastníkov konania, najmä právo na súdnu ochranu a právo na konanie rozhodnutí vecí bez zbytočných prieťahov. Bez schválenia navrhovaných opatrení bude zložitejšie naplniť základný cieľ reformy súdnej mapy, ktorým je najmä poskytovanie kvalitnejších služieb v oblasti súdnej ochrany. Čo sa týka uvedenej potreby okamžitého zásahu zákonodarcu, vláda na tomto mieste uvádza, že si je vedomá skutočnosti, že v prípade aplikácie § 89 ods. 1 zákona Národnej rady č. 350/1996 Z. z. o rokovacom poriadku Národnej rady môže Národná rada uplatňovať právomoc uzniesť sa na skrátenom legislatívnom konaní, iba ak objektívne existuje mimoriadna okolnosť a v jej rámci ide o dostatočne odôvodnený prípad ohrozenia základných ľudských práv a slobôd alebo bezpečnosti, alebo hrozbu značných hospodárskych škôd pre štát. Neriešenie vzniknutej situácie alebo odďaľovanie jej riešenia by mohlo ohroziť efektivitu výkonu súdnictva a negatívne ovplyvniť právo na prístup k súdnej ochrane. V zmysle § 89 ods. 1 zákona Národnej rady č. 350/1996 Z. z. o rokovacom priadku Národnej rady Slovenskej republiky sú splnené podmienky na prerokovania návrhu zákona v skrátenom legislatívnom konaní, pretože sú ohrozené základné ľudské práva a slobody, medzi ktoré patrí právo na prístup k súdnej ochrane a právo na spravodlivý proces. Prosím o podporu tohto návrhu. Ďakujem pekne.
Laššáková, Jana, podpredsedníčka NR SR (2014-11-08):
Poprosím pána predkladateľa, aby zaujal miesto určené pre navrhovateľov. Pán poslanec, vy ma tak veľmi rád upozorňujete, že treba dodržiavať rokovací poriadok, takže vás poprosím, aby ste tam sedeli. Nech sa páči, pán poslanec Hlina.
Benčík, Ján, poslanec NR SR (2021-10-26):
Ja chcem len povedať, že vystúpenie pána Blahu vzhľadom na jeho tradičnú úroveň nestojí za žiadnu reakciu.
Mizík, Stanislav, poslanec NR SR (2018-06-20):
A zase vyrušuje pán Poliačik.
Pčolinský, Peter, podpredseda NR SR (2022-11-15):
S ďalšou faktickou pán poslanec Valášek.
Danko, Andrej, predseda NR SR (2016-09-08):
Prosím, prezentujme sa a hlasujme. (Hlasovanie.) Ďakujem. Prítomných 144 poslancov, za 119, zdržalo sa 23 poslancov, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k druhému hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Petrák, Ľubomír, poslanec NR SR (2011-10-18):
Ďakujem pekne za slovo. Pán kolega, musím povedať, že podľa môjho názoru si absolútne presne pomenoval problém, keď si povedal, že doplácajú a doplatia na to iba ľudia, teda daňoví poplatníci. Toto je tá pravda, ktorá tu je. A chcem k tomu povedať asi nasledovné. Ak sme schvaľovali pred chvíľou euroval, tak sa tu robili rôzne prepočty, ktoré hovorili, koľkonásobok priemernej mzdy je potrebné na to, aby sa splatili záruky. Vychádzali tam pomery tristo, tristo platov na Slovensku voči dvesto platov v Nemecku približne. Ale na druhej strane, keď si premietnete dopad tohto zákona do praxe, ten znamená, že sa musia zvýšiť miestne dane a poplatky. Ale ja sa vás potom pýtam, zamýšľali ste sa nad tým, keď na jednej strane vám to vadí a vadí to, samozrejme, aj nám, že ten, ten pomer voči priemernej mzde, alebo povedzme ešte inak, voči priemerným dôchodkom je neadekvátny. A prepočítavali ste to niekedy, aký je dopad tohto vášho opatrenia na priemerné mzdy a dôchodky normálnych bežných ľudí, ktorí majú vyžiť zo štyristo-päťsto eur? A to hovorím mnohokrát veľa. Aj v tomto prípade platí, že keď zasadá parlament, istoty občana Slovenskej republiky sú ohrozené. Ja vás preto prosím, aby ste tento návrh zákona stiahli. Ak hovoríte o tom, že je potrebná, alebo samospráva sa má podieľať aj na štátnych politikách, nikto sa tomu nebráni. Ale ak sa my máme podieľať na štátnej politike školstva, vzdelávania, čo je jedna z priorít vlády, a je to aj priorita spoločnosti, tak to nemôže byť opätovne jednosmerka, že obce dostanú málo peňazí na školstvo, ale napríklad v prípade sanácie, v prípade sanácie školstva, v prípade miestnych daní obce. (Prerušenie vystúpenia časomerom.)
I. Mikloš, podpredseda vlády a minister financií SR: (2004-10-26):
V súvislosti s prechodom správy nepriamych daní z daňových orgánov na colné orgány bolo potrebné rozšíriť právomoci colných orgánov aj pri odhaľovaní obzvlášť závažných trestných činov spáchaných v súvislosti s porušením daňových predpisov upravujúcich nepriame dane a pri odhaľovaní ich páchateľov a vytvoriť podmienky na efektívne a pružné odhaľovanie daňových únikov. Cieľom tohto návrhu zákona je zabezpečiť právnu úpravu rozsahu pôsobnosti a špecifikovať činnosti colnej správy v súlade so spoločenskou potrebou tak, aby výkon úloh colnej správy bol profesionálny a efektívny. Návrh zákona reaguje aj na pristúpenie Slovenskej republiky  k dohovoru, ktorý bol vypracovaný na základe čl. K3 Zmluvy o Európskej  únii o používaní informačných technológií na colné účely. Ďakujem pekne za pozornosť.
Jurinová, Erika, podpredsedníčka NR SR (2014-07-09):
Slovo dávam pánovi poslancovi Mikloškovi, nech sa páči.
Kuffa, Štefan, poslanec NR SR (2013-12-17):
No áno, aby sme komunikovali aj vzájomne medzi sebou tak, aby sme si nenadávali, ale je to príjemnejšie, keď sa na seba usmievame a cez to všetko, že máme tak diametrálne, diametrálne odlišné názory. Pán Sulík, ja len toľko som chcel povedať, viete, vy ako liberál a hovoríte na jednej strane, že to je teda dobrovoľné, aby to bolo platené, ale však myslím si, že mohli ste to tak aj viac zvýrazniť, jednoducho zadarmo to nie je, tá sterilizácia. A rovnako ako vy nechcete ísť na tú sterilizáciu, ja tiež nepôjdem a už nemám navyše ani žiadne dôvody na to, aby som čosi také ako podstupoval. Ale ja vyzývam tých druhých, ktorí sú mladí, muži a ženy, aby to neurobili, lebo je to proces nezvratný, ak to urobia, tak sú to veci, ktoré človek veľakrát vo svojom živote prehodnocuje a chcel by ich zmeniť. Koľko vecí tak urobíme vo svojom živote a nie je to možné. Potom naozaj len nám slzy tečú dolu lícami a to je ten problém, ktorý tuná je. A tí zdravotníci, áno, môžu si uplatniť výhradu vo svedomí, ale my ho zákonom práve tuná zaväzujeme, vy ako liberáli v podstate vydávate tú povinnosť tým zdravotníkom, že musí tam byť ako tento svedok, je to v tej dôvodovej správe, a v tom je ten problém. V tom je ten problém. A jednoducho pánovi Sulíkovi ešte keď by som tak povedal, všetko to, čo nie je zákonom zakázané, tak je v podstate dovolené, takto funguje náš právny systém, ak veci všetky, ktoré v podstate človek koná a nie sú zákonom zakázané, tak nie sú protizákonne. Ja by som to nespájal toto ako s tou sterilizáciou, ktorá tuná sa teraz tak, a keď som sa možno dotkol aj tých iných tém, tak som sa dotkol preto, lebo v rámci rozpravy tuná vyvstali. Rovnako aj tá rómska problematika, ako aj pred polrokom sa tuná otvorila, ako keby to bola druhotriedna skupina ľudí.
Marosz, Ján, poslanec NR SR (2018-10-22):
Vážený pán predseda, vážené panie poslankyne, páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady navrhol, aby návrh zákona prerokovali ústavnoprávny výbor, výbor pre financie a rozpočet a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Pán predseda, prosím, otvorte všeobecnú rozpravu.
Valocký, Jozef, poslanec NR SR (2015-10-07):
Áno, ďakujem, pani predsedajúca. Pán poslanec Novotný, dnes si bol relatívne na to krátky, teda na svoje vystúpenie, ďakujem pekne. Ale nestrašme sestričky, pretože hovoríme o minimálnom mzdovom nároku, čiže o základnom plate, ktorý je prepočítaný koeficientom, bude sa zvyšovať na základe priemerného platu v národnom hospodárstve. Sestričky v malých nemocniciach, VÚC-kových, v mestských určite budú mať základný plat oveľa vyšší, ako majú teraz. A ako prezident Asociácie štátnych nemocníc som dal vyhlásenie, že určite sa plat znižovať v štátnych veľkých ústavoch a nemocniciach nebude. Tak neviem, prečo stále plašíme sestry, štrajkovať, neštrajkovať, výpovede. Poďakujte sa ministrovi zdravotníctva, že konečne je zákon na svete. 	Diskutujme o napríklad veľkosti koeficientov. Súhlasím, bude na to druhé čítanie, ale nezavádzajme spoločnosť našu nejakými takýmito vyhláseniami. Sestričky si plat zaslúžia, koeficienty budú, ministerstvo to spracovalo, takže nehovorte o ministrovi, že to bolo, dobre, môžme hovoriť, že to bolo dlho napríklad, že to trvalo a tak ďalej. Len veľmi dobre viete, aj pán poslanec Uhliarik bol ministrom, tie vyjednávania nie sú jednoduché, každý chce mať vyšší plat a treba sa ministrovi zdravotníctva, sa opakujem, poďakovať, že prišiel s týmto návrhom zákona a že sestričky budú mať plat ga-ran-to-va-ný. 	Ďakujem pekne.
Habánik, Jozef, poslanec NR SR (2022-02-02):
Ďakujem pekne za slovo. Vážený pán predsedajúci, vážené panie poslankyne, páni poslanci, dovoľte, aby som odôvodnil návrh zákona, ktorým sa mení a dopĺňa zákon č. 284/2014 Z. z. o Fonde na podporu umenia a o zmene a doplnení zákona č. 434/2021 Z. z. o poskytovaní dotácií v pôsobnosti Ministerstva kultúry Slovenskej republiky. Predmetom úpravy je § 18 ods. 7, kde sa na konci textu dopĺňa veta „Zabezpečenie spolufinancovania z vlastných alebo iných zdrojov podľa prvej vety sa nevzťahuje na verejné vysoké školy.“ Termín nadobudnutia účinnosti navrhujeme na 1. apríla 2022. Odôvodnenie. Cieľom predloženého návrhu zákona je zlepšenie prístupu verejných vysokých škôl k finančným prostriedkom poskytovaných prostredníctvom Fondu na podporu umenia. Vážené panie poslankyne, páni poslanci, chcem sa v mene svojom, ale aj v mene pána poslanca Dušana Jarjabka poďakovať vám za podporu tohto bodu v prvom čítaní a verím, že tejto novele vyhoviete a že ju posunieme teda v druhom aj v treťom čítaní a ju schválime. Ďakujem pekne.
Kovačócy, Marián, poslanec NR SR (2011-02-10):
Ďakujem za slovo. Ja chcem len podporiť myšlienku pána poslanca Kaliňáka o stiahnutí zákona a jeho prehodnotení. A chcel by som uviesť ešte jednu malú opravu z jeho prejavu. Nebol to zástupca, čo strieľal, ale bol to samotný riaditeľ krajský. Ďakujem.
Laurenčík, Milan, podpredseda NR SR (2022-03-24):
Ďakujem vám obom a prerušujem rokovanie o tomto bode programu. Kolegyne, kolegovia, ďalším bodom programu je prvé čítanie o návrhu poslancov Národnej rady Slovenskej republiky Petra Pellegriniho, Erika Tomáša, Denisy Sakovej, Richarda Rašiho a Matúša Šutaj Eštoka na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) . Návrh zákona má tlač 912, návrh na jeho pridelenie na prerokovanie výborom je v rozhodnutí č. 951. Dávam teraz slovo poslancovi Erikovi Tomášovi, aby návrh zákona uviedol. Nech sa páči.
Gaborčáková, Soňa, poslankyňa NR SR (2017-01-31):
Ďakujem pekne za slovo. Naozaj chcela som upozorniť aj na problematiku, na..., ktorá sa zužuje len na zneužívanie v stacionároch. A ja si nemyslím, že naši seniori si zaslúžia to, aby sme to zužovali na to, že zneužívajú nejaké sociálne služby. My ako ľudia, ktorí naozaj vedú tento štát, sa musíme zaoberať tým, že naozaj ide húfne veľký počet ľudí, ktorí sa nám dostávajú do starostlivosti. A ja už mám dnes štatistiky hospitalizácií ľudí nad 63 rokov za predošlé roky, a kde porovnateľne naozaj sú čoraz viac ľudí hospitalizovaných. Čiže toto je len kvapka v mori, čo nás čaká vyriešiť v tomto štáte. A naozaj musíme dať všetci hlavy dohromady, či pravica, či ľavica, aby sme tým starkým naozaj pomohli. Ďakujem.
Paška, Pavol, predseda NR SR (2013-03-26):
V tomto?
Grendel, Gábor, podpredseda NR SR (2020-11-04):
Ďakujem. Pán poslanec Vašečka.
Sulík, Richard, predseda NR SR (2011-07-11):
Pán poslanec Ondruš.
R. Kaliňák, poslanec: (2003-07-02):
Ďakujem. P. Rusko, podpredseda NR SR: Ďakujem pekne. Reagovať chce  pán poslanec Brocka. Nech sa páči. Zapnite pána poslanca. Ďakujem.
Pčolinský, Peter, podpredseda NR SR (2022-12-07):
Ďakujem pekne. Na vaše vystúpenie štyri faktické poznámky. S prvou faktickou poznámkou pán poslanec Suja.
Laššáková, Jana, podpredsedníčka NR SR (2014-02-13):
Pán poslanec Brocka, nech sa páči.
R. Fico, poslanec: (2005-06-28):
Pri vystúpení pána Horta som sa dobre pozabával, pretože naozaj mi poskytol perfektný psychologický obraz mojej osoby. Keby bol platný, tak by som ani občiansky preukaz nemohol mať, pán predseda. A chcel by som dodať aj to, že pánboh ochraňuj túto Národnú radu Slovenskej republiky, ak by sme mali viesť diskusiu v takej tónine a s takými pojmami. Očakával som, pán predseda, keďže ste vystupovali v mene poslaneckého klubu SDKÚ, že aspoň odpoviete na niektoré otázky, na ktoré neodpovedal váš pán predseda. Ale vám klásť nejaké otázky nemá význam. Využijem však prítomnosť ministra spravodlivosti. Pán minister, teraz to myslím smrteľne vážne. Máme rozdielne názory na mnohé, určite ideologické otázky. Ale považujem vás za jedného z mála ministrov v tejto vláde, ktorí majú čisté ruky. Chcem sa vás spýtať, ako vy nazývate jav, pán minister, a skúste byť statočný a odpovedať na takúto otázku, keď manželka poslanca Národnej rady za vládnu stranu SDKÚ, pani Novotná, súčasne člena Výboru Národnej rady Slovenskej republiky pre zdravotníctvo, ďalej manželka klubu poslancov za SDKÚ v Košickom mestskom zastupiteľstve sú spoločníčkami v obchodnej spoločnosti, ktorá vyhrala súťaž na prenájom úplne zmodernizovanej Železničnej nemocnice s poliklinikou v Košiciach. Samozrejme, táto poliklinika patrí železniciam, ministrom dopravy je pán Prokopovič za SDKÚ. Železniciam šéfuje nominant SDKÚ. Poprosím vás, ako človeka, ktorého si vážim z hľadiska morálky, keby ste povedali, či to je v poriadku? Podľa nás to v poriadku nie je, túto otázku sme už šiestykrát dnes postavili, nikto nám na ňu neodpovedal, ani len pán poslanec Novotný, už by konečne mohol niečo povedať.
Grendel, Gábor, podpredseda NR SR (2020-09-24):
Ďakujem, pán poslanec. Tri faktické poznámky na vaše vystúpenie. Končím možnosť prihlásiť sa s faktickými poznámkami. Ako prvá pani poslankyňa Zemanová.
P. Hrušovský, podpredseda NR SR: (2001-11-29):
(Hlasovanie.) Prítomných je 108 poslancov, za 13, proti 63, zdržalo sa 30, nehlasovali 2. Konštatujem, že bod 2 zo spoločnej správy sme neprijali.
Urbanovič, Rudolf, poslanec NR SR (2016-03-23):
Sľubujem. (Potlesk.)
R. Madej, poslanec: (2003-02-27):
A na záver by som sa vás, pán premiér, spýtal, či nemáte náhodou najnovšie informácie, čo robí a aké nové účty otvára pán Badžgoň. Ďakujem pekne.
Danko, Andrej, podpredseda NR SR (2024-09-11):
Ďakujem. Na vystúpenie pána poslanca šesť faktických. Prvý poslanec Dubovický.
Grendel, Gábor, podpredseda NR SR (2020-07-14):
Prosím, prezentujme sa a hlasujme. (Hlasovanie.) Prítomných 90 poslancov, za 75, proti 13, nezdržal sa nikto, nehlasovali 2. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Ďakujem, pán spravodajca. A teraz na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov a ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 175, návrh na jeho pridelenie na prerokovanie výborom je v rozhodnutí č. 165. Prosím pána ministra dopravy a výstavby Slovenskej republiky Andreja Doležala, aby vládny návrh zákona uviedol.
Laurenčík, Milan, podpredseda NR SR (2021-05-10):
Pán poslanec Miroslav Kollár má faktickú poznámku, nech sa páči.
Paška, Pavol, predseda NR SR (2012-07-02):
Pán poslanec Martvoň.
Kollár, Boris, predseda NR SR (2021-06-15):
Pán poslanec Blaha.
Laššáková, Jana, podpredsedníčka NR SR (2013-12-05):
Ďakujem pekne, pán minister. V poradí druhú otázku položil pán poslanec Michal Bagačka ministrovi dopravy, výstavby a regionálneho rozvoja Slovenskej republiky Jánovi Počiatkovi a otázka znie: „Vážený pán minister, začala výstavba rýchlostnej cesty R2 na východ od Zvolena. Určite bude mať významný vplyv na celý región. Kedy sa predpokladá jej dostavanie a ktoré úseky sa budú stavať ešte z tohto programovacieho obdobia?“ Pán minister, poprosím vás o odpoveď, ako aj o oznámenie ukončenia odpovede.